Vanemuise tänav

**Vanemuise tänav** on tänav Tartu kesklinnas. 

Vanemuise tänav on paralleelne Riia tänavaga. See algab Ülikooli tänavalt ja kulgeb edelasse kuni Vaksali tänavani. Tänav ristub Wilhelm Struve, Akadeemia, Pepleri ja Kastani tänavaga.

Varem kuulus Vanemuise tänavasse ka lõik Emajõest Ülikooli tänavani, mis tänapäeval kannab Uueturu tänava nime. Vanemuise tänava pikkus on 1100 meetrit, koos Uueturu tänavaga 1350 meetrit.
## Hoonestus
Vanemuise tänava ääres asub rida tähelepanuväärseid hooneid: Vanemuise teatri uus ja vana maja, Tartu Kirjanduse Maja (kus oli Nõukogude okupatsiooni ajal Eesti NSV RJK Tartu osakond, nüüd aga Eesti Kirjanike Liidu Tartu osakond, Tartu NAK ja Eesti Kirjanduse Selts), Tartu Kunstimaja.

Jaan Poska Gümnaasium (selles hoones aadressil Aia 35 kirjutati alla Tartu rahuleping, mida tähistab ka majale paigutatud mälestustahvel) Kirjandusmuuseum, Tartu Ülikooli Vanemuise tänava õppehoone (kus paiknevad Tartu Ülikooli Zooloogiamuuseum ja Geoloogiamuuseum), Mart Reiniku Gümnaasium ja korp! Fraternitas Estica konvendihoone. Saksa okupatsiooni ajal asusid hoones Eesti kindralkomissariaadi piirkonnakomissari Kurt Meeneni tööruumid.

## Haljastus
Wilhelm Struve tänava ristumiskohal ulatub Vanemuise tänavani Tartu Ülikooli Raamatukogu esine plats, mida ilmestavad purskkaevud ja Juri Lotmani mälestusmärk.

Tartu Ülikooli õppehoone vastas jääb Vanemuise ja Tiigi tänava vahele Vanemuise park, mille Vanemuise tänava poolses küljes seisab Jakob Hurda monument.

## Galerii

Vanemuise tänav Kastani ristmikult.JPG|Vanemuise tänav Kastani ristmikult kesklinna poole
Tartu asv2022-04 img36 Vanemuise 19.jpg|Tartu Kirjanduse Maja, Vanemuise 19
Tartu Kunstimaja Vanemuise tänaval, 13. juuli 2011.jpg|Tartu Kunstimaja, Vanemuise 26
Herbert Masingu kool.JPG|Tartu Herbert Masingu kooli hoone, Vanemuise 33
Tartu asv2022-04 img37 Vanemuise 35.jpg|Tartu Jaan Poska Gümnaasium, Vanemuise 35
Vanemuise 42, Tartu 2011.jpg| Eesti Kirjandusmuuseum, Vanemuise 42
Tartu asv2022-04 img26 Vanemuine small building.jpg|Vanemuise väike maja, Vanemuise 45a
Tartu ülikooli loodus- ja tehnoloogiateaduskonna hoone Vanemuise tänaval.jpg|Tartu Ülikooli õppehoone, Vanemuise 46
Mart Reiniku Gümnaasiumi hoone Tartus, Vanemuise 48, 13. juuli 2011.jpg|Mart Reiniku Gümnaasiumi hoone, Vanemuise 48
Vanemuise_51.JPG|Puithoone, Vanemuise 51
Vanemuise54.jpg|Korporatsioon Fraternitas Estica maja, Vanemuise 54
Vanemuise tänava lõpp, vaade Vaksali tänava poole, vasemal elamu Vanemuise 64, 22. september 2012.jpg|Vanemuise tänava lõpp, vasemal elamu Vanemuise 64


## Ajalugu
Tänav on ajalooliselt kandnud nimetusi Thunimäe uulits; Thuni mäe uulits; Aia tn; Gartenstraße; Garten-Straße; Gartenstr; Hohle Gasse; Thunscher Berg; Садовая ул Vanemuise tänava alguses asus Tuuni mägi, nimetus pärineb H. Sturmi andmeil nimi Lübeckist tulnud kaupmehelt ja Tartu bürgermeistrilt Peter Martin Thunilt.

Aia tänav oli piiriks Tartu 1. ja 2. linnajao vahel nii, et tänava üksiknumbrid kuulusid 1. ja paarisnumbrid 2. linnajakku.

Aia tänav nimetati ümber Vanemuise tänavaks Tartu Linna Töörahva Saadikute Nõukogu Täitevkomitee 16. detsembri 1955. aasta otsusega nr 361.

## Viited

## Välislingid